นายกรัฐมนตรี ชื่นชม กุลวุฒิ วิทิตศานต์ ที่ชนะมือ 1 โลกจากเดนมาร์ก คว้าแชมป์แบดมินตันเวิลด์ทัวร์ “อินเดีย โอเพ่น”
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมชัยชนะของ "วิว" กุลวุฒิ วิทิตศานต์ ที่ชนะมือ 1 โลก วิคเตอร์ อเซลเซ่น จากเดนมาร์ก คว้าแชมป์ชายเดี่ยว แบดมินตันเวิลด์ทัวร์ 750 “อินเดีย โอเพ่น” ที่กรุงนิวเดลี เป็นความภูมิใจให้แฟนกีฬาชาวไทย รวมทั้งชื่นชมนักกีฬาทุกคนที่ร่วมเข้าแข่งขัน สร้างชื่อเสียง โชว์ศักยภาพของกีฬาแบดมินตันไทยในเวทีระดับโลก โดยได้เห็นถึงความตั้งใจและความพยายามของทุกคน และขอบคุณผู้ฝึกสอนรวมทั้งผู้มีส่วนเกี่ยวข้องทุกคนซึ่งกุลวุฒิ ได้ถอนตัวจากการแข่งขันแบดมินตันในสัปดาห์นี้ ที่อินโดนีเซีย  เนื่องจากสภาพร่างกายที่ล้ามาจากการแข่งขัน 2 รายการติดต่อกัน เพื่อมาพักฟื้นเตรียมตัวในรายการสำคัญ ปริ้นเซส สิริวัณณวรี ไทยแลนด์ มาสเตอร์ส 2023 ระหว่างวันที่ 31 มกราคม – 5 กุมภาพันธ์ ที่อาคารนิมิบุตร สนามกีฬาแห่งชาติการแข่งขันสนุกกอร์หญิง “เบลเยี่ยม วีเม่น โอเพ่น” “มิ้งค์ สระบุรี” ณัชชารัตน์ วงศ์หฤทัย นักสอยคิวสาวไทย วัย 23 ปี รอบรองชนะเลิศพิชิต รีแอน อีแวนส์ แชมป์โลก 12 สมัย มือ 1 โลกจากอังกฤษ ชิงชนะเลิศชนะ เวนดี้ แจน จอมเก๋าเจ้าถิ่น 4-1 เฟรม คว้าแชมป์เวิลด์แรงค์กิ้งรายการที่ 5 ในทัวร์อาชีพหญิง และยังเป็นถ้วยใบที่ 3 ในฤดูกาลต่อจากวีเมน มาสเตอร์ส เมื่อปีที่แล้ว และคู่ผสมชิงแชมป์โลก ร่วมกับ นีล โรเบิร์ตสัน มือ 3 ของโลกชายจากออสเตรเลีย ได้คะแนนสะสมขึ้นเป็นมือ 2 ของโลกเทนนิสแกรนด์สแลม “ออสเตรเลียน โอเพ่น” ที่เมลเบิร์นปาร์ก ชายเดี่ยวรอบ 4 โนวัค ยอโควิช แชมป์ 9 สมัยจากเซอร์เบีย สอนเชิง อเล็กซ์ เดอ มินอร์ มือ 22 เจ้าถิ่น 3-0 เซต ผ่านเข้ารอบก่อนรองชนะเลิศพบกับ อังเดร รูเบลฟ มือ 5 จากรัสเซีย ที่เฉือนชนะ โฮลเกอร์ รูน มือ 9 จากเดนมาร์ก 3-2 เซต, เบน เชลตัน จากสหรัฐฯ ชนะ เจเจ โวล์ฟ เพื่อนร่วมชาติ 3-2 เซ็ต เข้าไปดวลกับ ทอมมี พอล จากชาติเดียวกัน ที่ชนะ โรเบร์โต เบาติสตา อากุต จากสเปน 3-1 เซ็ตหญิงเดี่ยว อารีนา ซาบาเลนกา มือ 5 จากเบลารุส หวดชนะ เบลินดา เบนซิช จากสวิตเซอร์แลนด์ 7-5, 6-2 ด่านต่อไปเจอกับ ดอนน่า เวคิช จากโครเอเชีย ขณะที่ แมกดา ลิเนตต์ จากโปแลนด์ พลิกชนะ แคโรไลน์ การ์เซีย มือวาง 4 จากฝรั่งเศส 7-6 (7-3) และ 6-4 เข้าไปเจอกับ คาโรลิน่า ปลิชโคว่า จากเช็กการแข่งขันกอล์ฟ “บุญชู เรืองกิจ แชมเปี้ยนชิพ 2023” ชิงเงินรางวัลรวม 5 ล้านบาท แมตช์เปิดฤดูกาล ออล ไทยแลนด์ กอล์ฟ ทัวร์ 2023 ระหว่าง วันที่ 26-29 มกราคม ที่แรนโชชาญวีร์ รีสอร์ท แอนด์ คันทรีคลับ นครราชสีมา เปิดโอกาสนักกอล์ฟหญิงเข้าร่วมแข่งขันเหมือนทุกปีที่ผ่านมา นำโดยโปรซิม ณัฐกฤตา วงศ์ทวีลาภ และโปรพาว ชเนตตี วรรณแสน 2 โปรสาวรุกกี้แอล พีจีเอ ทัวร์ 2023